
СООПШТЕНИЕ
ОКТА објавува конкурс за практикантска работа (Internship) 
во соработка со ПМФ– Скопје

Услови за аплицирање:
1. Студентот да биде во завршна година на студии по хемија или на втор циклус студии на студиски програми по хемија (Применета хемија)
2. Студентот да има познавања од областа на инструменталните техники 
3. Студентот ке биде на пракса во Лабораторијата на ОКТА.
4. Студентот да има одлично познавање на Англиски јазик

5. Студентот да има познавање на компјутерски вештини-Microsoft Office 
Број на практиканти 1

Времетраење на пракса:

Практикантот ќе бидат континуирано присутен на пракса во ОКТА, во временски период од 3 месеци, со полно работно време, почнувајќи од 10.07.2014 год.

Обврска на практикантот:
· да достави потполнет документ за упатување на пракса од факултетот испечатен на официјалниот меморандум од факултетот и заверен со потпис и печат од студентската служба.

· континуирано да води дневник за текот на праксата

· задолжителна редовност во компанијата за периодот на пракса.

Обврска на компанијата:
· да му обезбеди ментор на практикантот

· да му обезбеди храна и превоз на практикантот за целото времетраење на праксата 
· да му издаде потврда за остварена пракса на студентот со потпис од овластено лице и печат од компанијата, заверена со архивски број.

Сите кандидати е потребно да поднесат барање со прилог CV и копии од документи и уверенија кои потврдуваат дека кандидатот ги исполнува условите. Барањето се поднесува преку Архивата на факултетот до продеканот за меѓународната соработка, научни и апликативни прашања проф. д-р Валентин Мирчески, со назнака „ За конкурсот на ОКТА за практикантска работа“
Избраните кандидати ќе бидат повикани на интервју во просториите на ОКТА, по што ќе се направи финален избор на кандидати и ќе се потпише Договор за соработка со избраниот кандидат.
Огласот е отворен  до  26.06.2014 до 12.00 часот.
Интервјуто ќе биде во првата недела од Јули.
